Diari Oficial de la Generalitat Valenciana


Sumari del DOGV 1439, del 10-12-1990 (1990/800644)

ORDRE de 12 de novembre de 1990, del Conseller d'Agricultura i Pesca, per la qual convoca les Comunitats de Regants per a formular peticions o propostes en relació a la utilització d'aigües per a reg, a l'empara del Decret 47/1987, de 13 d'abril, del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/11/12/(2)/dof/vci/html**

### Dades del document

Número de DOGV
:   1439

Data del DOGV
:   10-12-1990

Secció del DOGV
:   DISPOSICIONS GENERALS

Número del document
:   1990/800644


Data del document
:   12-11-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 12 de novembre de 1990, de la Conselleria d'Agricultura i Pesca, per la qual es convoquen les Comunitats de Regants per a formular peticions o propostes en relació amb la utilització d'aigües per a reg, a l'empar del Decret 47/1987 de 13 d'abril, del Consell de la Generalitat Valenciana.  
Davant la necessitat de seguir actuant en els processos de racionalització d'aigües per a reg, conjugant les possibilitats que sé'n deriven amb les necessitats pressupostàries, sembla oportú, d?acord amb l'article 3r. del títol 1 del Decret 47/1987, de 13 d'abril, del Consell de la Generalitat Valenciana, establir la convocatòria pública a les comunitats de regants perquè formulen les seues peticions o propostes en relació amb la utilització d'aigües per a reg.  
Per tot això, i fent ús de les facultats que tinc atribuïdes,  
ORDENE:  
Article primer Convocar les comunitats de regants perquè, a càrrec del pressupost de 1991 i segons les disponibilitats que tinga, puguen formular totes les peticions que vulguen en relació amb la utilització d'aigua per a reg, conformement al que disposen els articles 1r., 2n. i 8è. de la Llei de la Generalitat Valenciana 7/1986, de 22 de desembre, i l'article 3r. del Decret 47/1987, de 13 d'abril, del Consell de la Generalitat Valenciana.  
Article segon  
Us peticions podran formular-se en el termini de trenta dies des de la publicació de la convocatòria i seran presentades a la Conselleria d?agricultura i Pesca o a les direccions territorials corresponents, conformement al model de la sol·licitud que figura com a annex d'aquesta ordre, aportant als efectes la documentació complementària que s'hi expressa.  
Article tercer  
Conformement al que estableixen els articles 4t. i 8è. del Decret 47/1987, les peticions, prèviament a l'estudi que sé'n faça, seran classificades en dos grups: aquelles per a les quals s'estime necessària la redacció del projecte del pla d'utilització d'aigua per a reg i aquelles altres en què s'aprecia la innecessarietat de fer-ne.  
Aquests supòsits donaran Lloc, respectivament, a les actuacions que s'estableixen en els títols II i III del decret i per als dos casos, quan s'escaiga, a les determinades en el títol IV  
Article quart  
Les obres subvencionades a càrrec del pressupost de 1991 hauran d'executar-se necessàriament en aqueix any.  
Les peticions, cos d'inversions plurianuals, podran programar l'execució de les obres que es tracten en més d'una anualitat i seran objecte de subvenció, exclusivament, en la quantitat corresponent a la inversió efectivament realitzada en cada any.  
Article cinquè  
Per al pagament de la subvenció haurà de justificar-se la realització de l'obra corresponent mitjançant l'aportació de les certificacions d'obra; serà igualment necessari que el tècnic de l'administració Autonòmica designat per a l'efecte informe favorablement de l'execució i de la congruència amb el projecte aprovat.  
Els concessionaris de les subvencions hauran d'acreditar el compliment de les obligacions fiscals que tenen, i també les que els pertoquen respecte de la Seguretat Social.  
DISPOSICIONS FINALS  
Primera  
Facultar la Direcció General de Desenvolupament Agrari perquè puga dictar totes les disposicions que calguen per al desplegament d'aquesta ordre.  
Segona  
L'ordre vigeix l?endemà de la publicació al Diari Oficial de la Generalitat Valenciana.  
València, 12 de novembre de 1990.  
El Conseller d?agricultura i Pesca,  
LLUÍS FONT DE MORA i MONTESINOS  
ANNEX  
Registre  
PROPOSTA DE RACIONALITZACIO D'AIGUA PER A REG  
(Conformement el Decret 47/1.987, de 13 d'abril, del Consell de la Generalitat Valenciana).  
Denominació del Titular:   
CIF Domicili: Província:   
Municipi: Comarca: Telèfon:   
Representant: com a:   
Domicili del representant:   
Documentació que s'hi adjunta:  
- Certificat de l'acord de sol·licitud reflectit en acta amb acord de petició d'ajudes, facultats de representació i termini d'execució de les obres.  
- Ordenances i/o estatuts de la comunitat de regants on conste que ha estat aprovada per l'organisme hidràulic competent.  
- Documentació que acredite el compliment de les obligacions fiscals i davant la Seguretat Social.  
- Entitat bancària, agència, localitat i número de compte (certificat de l'entitat bancària).  
- Còpia del document d'identificació fiscal.  
- Altres (especifiqueu-los).  
- Si cal, documentació, segons el parer del peticionari, que justifique l'estalvi de l'aigua per a reg, sense minva de la capacitat productiva dels terrenys.  
- Exposició del problema: situació actual, agricultors i superfície adequada, etc.  
- Solucions proposades pel peticionari: objectius proposats, estalvi d'aigua estimat, etc.  
- Cost aproximat de les obres, segons el peticionari.  
A de de 19   
HONORABLE SENYOR CONSELLER D'AGRICULTURA I PESCA.-VALENCIA.


Còpia Permalink ELI